'Kwarantyn': Pam is aangespreek oor m-woord, sê kykNET | Maroela Media
Pamela 'Pam' Okkers. (Foto: kykNET)
Kykers van die kykNET-werklikheidsreeks Kwarantyn het hulle na sosiale media gewend om antwoorde te eis oor Pamela 'Pam' Okkers (53), 'n deelnemer van die Scheepers-gesin, wat glo twee keer die m-woord gesê het tydens die program.
Dit volg nadat Jana le Roux (49), ma van die Le Roux-gesin wat teen die Scheepers-gesin meeding, Vrydagaand gediskwalifiseer is toe sy Donderdag die k-woord kwytgeraak het tydens 'n speletjie op die program.
Okkers het glo twee keer voor die k-woord-voorval vir een van die jonger deelnemers in haar span gesê: "Hei jou m**d."
Le Roux het 'n herrie ontketen op sosiale media toe sy na 'n k*****pak verwys het. Intussen krap kykers op sosiale media kop oor waarom Okkers nie dieselfde straf as Le Roux gekry het nie.
Volgens Karen Meiring, direkteur van M-Net vir kykNET-kanale, was Okkers se taalgebruik binne die kulturele konteks nie rassisties nie.
"Die woord het nie dieselfde betekenis en konnotasies vir verskillende groeperinge binne Afrikaanse taalgemeenskappe nie," sê Meiring. "Ons betwyfel nie dat die woord wat deur Pamela gebruik beledigend en rassisties is én dat dit aanstoot kan gee nie, maar die konteks van die insidente verskil. Pamela se taalgebruik, gemik op die jonger vroue in hul span was beledigend, maar binne die kulturele konteks nie rassisties nie. Die deelnemer is baie streng oor hierdie taalgebruik aangespreek."
Suzaan Keyter, bemarkingsbestuurder vir kykNET, het intussen bevestig dat al die deelnemers se stemlyne oor die naweek gesluit is nadat Le Roux die huis verlaat het. "Dit vorm deel van die program se bepalings en voorwaardes. Gerugte dat net sekere van die families se stemlyne gesluit is, is nie akkuraat nie," sê Keyter.
Kwarantyn word 24 uur per dag regstreeks op DStv-kanaal 149 uitgesaai. Twee uitgebreide Afrikaanse gesinne, wat mekaar van geen kant af ken nie, ding in die program teen mekaar mee om as die gewildste gesin onder kykers gekroon te word en 'n kontantprys van R250 000 los te slaan.
In die nuus k-woord kykNET
Ses vas oor diefstal by departement
Dubbele standaarde en klaar! Wonder of jul self die twak verskonings glo wat jul uitdink. Julle bankrekening gaan die gevolge dra van jul belaglike politiek-korrekte speletjies. Absoluut pateties.
Duidlik het Kyknet reeds besluit wie wen!
Was dit Le Roux wat dit gese het was sy ook gediskwalifiseer vir rassisme.
Dit is nou al die soveelste keer wat dstv en kyknet so diskrimineer met hul onregverdige aksies, en tog hou blanke Suid-Afrikaners aan om hul te ondersteun. My ma het altyd gesê die wat nie wil hoor nie, moet voel. Nie eers n donkie stamp sy kop 2 keer teen dieselfde klip nie. Natuurlik sal dstv en kie net meer toenemend diskrimineer. Want hulle sal eers voel, as ons almal saamstaan en ons subskripsie stop. Gee hulle SPUR medisyne. Dit is nogals baie effektief vir diskriminasie siekte!
Vader wee die mense wat die liefde nie het nie. Swets is swets. Die K-woord kan enige iets wees. Byvoorbeeld kan dit na Indiers ook verwys, maar hulle skop nie n herrie daaroor op nie. Word groot asseblief.
Ons moet dstv boikot deur dit te stop as hul nie gaan optree nie en dus dubbel standaarde het, kyk in elk geval nie die sepie nie